Source: https://www.u-bt.ro/liga-i/stiri/liga-i-victorie-fara-emotii-cu-csm-ploiesti
Timestamp: 2020-07-13 14:50:16+00:00

Document:
Liga I: Victorie fără emoții cu CSM Ploiești | U-BT
Liga I: Victorie fără emoții cu CSM Ploiești
Echipa satelit a clubului nostru, U-Banca Transilvania 2, a avut o misiune mult mai ușoară decât se aștepta, în etapa secundă a Ligii I. CSM Ploiești, adversarul de duminică al băieților lui Răzvan Cenean, a venit la Cluj fără Blidaru și Neguț, sportivi cu multe meciuri jucate pe prima scenă baschetbalistică a țării.
În acest fel, defensiva echipei noastre a fost foarte greu de spart de către oaspeți, aproape fiecare fază de atac a ploieștenilor încheindu-se cu turn-over (43 acumulate de CSM Ploiești!!!). Din aceste mingi pierdute, sportivii noștri au pus pe tabelă nu mai puțin de 47 de puncte! Prahovenii au reușit să înscrie doar 19 aruncări din acțiune, celelalte puncte venind de la linia de pedeapsă.
Atacul U-Banca Transilvania 2 a funcționat ca uns, tinerii noștri sportivi reușind în dese rânduri să pună în teren câteva din schemele jucate la echipa mare, spre deliciul celor 50 de spectatori prezenți în Sala Sporturilor ”Horia Demian”.
U-Banca Transilvania 2 Cluj-Napoca - CSM Ploiești 108-54 (23-12, 29-13, 30-13, 26-16)
Marcatori U-Banca Transilvania 2: Orban 22 (4X3, 4 rec., 3 p.d., 5 int.), Duică 15 (6 rec., 2 p.d., 4 int., 4 capace), Chioreanu 14 (3X3, 1 rec., 3 int.), Vida 12 (4 rec., 2 p.d.), Socaciu 11 (4 rec., 3 p.d., 3 int.), Rotaru 8 (2 rec., 7 p.d., 1 int.), Grasu 8 (4 rec., 4 p.d., 5 int.), Domocoș 7 (7 rec., 1 p.d., 2 capace), Axinte 7 (4 p.d., 4 int., 2 capace), Todea 2 (3 rec., 3 p.d., 1 int.), Boldijar 2 (3 rec., 2 p.d., 3 int.).
Celelalte meciuri ale etapei secunde au fost:
Universitatea Cluj-Napoca - CSM Târgu Mureș 80-56
CN Aurel Vlaicu București - CSO 2 Voluntari 79-31
Meciul Agronomia București - CSU Ploiești se joacă miercuri, 23 octombrie, în timp ce jocul Rapid București - BC CSU 2 Sibiu a fost amânat pentru data de 27 octombrie.
În etapa a 3-a, U-Banca Transilvania 2 se va deplasa la un alt satelit, respectiv CSO Voluntari 2, echipă ce a cedat în primele două etape la diferențe mari de scor, respectiv 58-99 cu Universitatea Cluj și 31-79 cu CN Aurel Vlaicu.
FOTO DE LA MECI
Echipa-satelit înscrisă de clubul nostru în campionatul Liga I, U-Banca Transilvania 2, a bifat a doua victorie, de această dată pe teren propriu. FOTO: Manases Sandor

References: CSM 
 CSM 
 CSM 
 CSM 
 CSM 
 CSM